**Mohács Város Polgármesterétől**

**Előterjesztés**

**a Képviselő-testület részére**

**a területi védőnői körzetek felülvizsgálatáról**

Készítette: Dr. Kovács Mirella jegyző

Jelenlegi állapot: a védőnői körzetek a Mohácsi Önkormányzat 12/2005.(VI.6.) ör. számú rendeletében kerültek meghatározásra. A 69/2007. (IV.27.) Kh. számú határozat alapján a képviselő-testület úgy döntött, hogy a korábbi 7 területi védőnői körzet helyett 5 körzetet alakít ki, és a városnak a Duna bal partján lévő településrészeit a homorúdi területi védőnői körzethez kérte csatolni.

Az azóta bekövetkezett változások—ellátandó lakosság számának csökkenése, finanszírozási szabályok módosítása – következményeként szükségessé vált a fenti kialakítás felülvizsgálata.

A 2016. májusi ülésen terjesztettük a Tisztelt Képviselő-testület elé azon javaslatunkat, miszerint kértük, hogy a 2007. év előtti helyzethez hasonlóan a Képviselő-testület döntsön arról, hogy a városnak a Duna bal partján lévő településrészeit a város jobb parti 4. számú védőnői körzetéhez csatolja.

Ezt követően felülvizsgálatra került az immáron 5 területi védőnői körzet, illetve az egyes körzetbe jutó ellátottak száma. Jelen előterjesztésben arra teszek javaslatot, hogy a májusi döntést követően kialakult körzetekben tegyen apró módosítást, amely az egyes körzetekben ellátottak arányosítását szolgálja.

A javasolt módosítás lényege:

Mohács 4. számú. védőnői körzetből:

3. számú körzethez kerül: Vörösmarty u. Kazinczy u.

5. számú körzethez kerül : Szabadság u., Farkas u.

Kérem a Tisztelt Képviselő-testületet, hogy a mellékelt rendeletet alkossa meg!

Mohács, 2016. november 15.

Dr. Kovács Mirella s.k.

## A Mohácsi Önkormányzat

**. . . .**

**r e n d e l e t e**

**a háziorvosi és területi védőnői körzetekről szóló 12/2005.(VI.6.) ör. számú rendelet módosításáról**

Mohács Város Képviselő-testülete figyelemmel Magyarország Alaptörvénye 32. cikk (1) bekezdés a) pontjára, az önálló orvosi tevékenységről szóló 2000. évi II. törvény 2.§-ának (2) bekezdésében, az egészségügyről szóló 1997. évi CLIV. törvény 152.§-ának (2) bekezdésében foglalt felhatalmazás alapján – figyelemmel a területi védőnői ellátásról szóló 49/2004.(V.21.) ESzCsM rendelet 1.§-ának (3) bekezdésében foglaltakra – a háziorvosi és területi védőnői körzetekről szóló 12/2005.(VI.6.) ör. számú rendeletét (továbbiakban: R.) az alábbiak szerint módosítja:

**1.§** Az R. 2. számú mellékletének 3. számú körzet felsorolása az alábbi szövegrésszel egészül ki:

„Kazinczy u., Vörösmarty u.”

**2.§** Az R. 2. számú mellékletének 4. számú körzet felsorolásából az alábbi szövegrészek törlésre kerülnek:

„Farkas u., Kazinczyi u., Szabadság u., Vörösmarty u.”

**3.§** Az R. 2. számú mellékletének 5. számú körzet felsorolása az alábbi szövegrésszel egészül ki:

„Farkas u., Szabadság u.”

**4.§** Jelen rendelet a kihirdetése napján lép hatályba, és a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti