**Mohács Város Polgármesterétől**

**Előterjesztés**

**a Képviselő-testület részére**

**helyi közösségi közlekedésről**

Készítette: Zólyomi Zoltán mélyépítési csoportvezető

A 2012. évi XLI. törvény 23.§-a értelmében a helyi közösségi közlekedési szolgáltatás ellátására pályázatot kell kiírni. A szolgáltatást 2015. május 1. napjától végző szolgáltató kiválasztása érdekében – a képviselő-testület döntésének megfelelően- a személyszállítási szolgáltatásokról szóló 2012. évi XLI. törvény szerint pályázati felhívás került kiírásra, illetve a pályáztatási eljárás lefolytatásra került. A pályázat benyújtására nyitva álló határidőben egy pályázat érkezett a Dél-Dunántúli Közlekedési Központ ZRt.-től, amelyet a Bíráló Bizottság a pályázati kiírásban foglaltaknak megfelelőnek nyilvánított, és a szolgáltatási szerződés megkötésre került.

Most ismételten szükséges pályázat kiírása. A pályázat kiírásánál figyelembe kell venni az iparterületen jelenleg működő és az elkövetkező években beinduló vállalkozások munkavállalóinak szállítására vonatkozó igényeket. A szolgáltatási időt öt évben javasoljuk meghatározni. A pályázat nyertesének lehetőséget kívánunk adni alvállalkozó bevonására a szolgáltatás színvonalának emelése érdekében.

Kérem a Tisztelt Képviselő-testületet, hogy a mellékelt határozati javaslatot fogadja el!

Mohács, 2016. november 17.

Szekó József s.k.

**Határozati javaslat**

**helyi közösségi közlekedésről**

Mohács Város Képviselő-testülete

* egyetért a 2012. évi XLI törvény 23.§-a alapján – az előterjesztésben foglalt szempontok figyelembe vétele - szerinti pályázat kiírásával;
* a pályázati eljárás lebonyolításával kapcsolatos feladatok elvégzésével a Városfejlesztési Osztályt bízza meg;
* Az új szolgáltatási szerződés aláírásával megbízza Szekó József polgármestert;

Határidő**:** értelemszerű

Felelős: Szekó József polgármester